REPUBLIKA SRBIJA

NARODNA SKUPŠTINA

Odbor za poljoprivredu, šumarstvo

i vodoprivredu

12 Broj 06-2/83-14

24. maj 2014. godine

B e o g r a d

 Z A P I S N I K

 TREĆE SEDNICE ODBORA ZA POLjOPRIVREDU,

ŠUMARSTVO I VODOPRIVREDU, ODRŽANE 23. MAJA 2014. GODINE

Sednica je počela u 12,10 časova.

Sednici je predsedavao Marijan Rističević, predsednik Odbora.

Sednici su prisustvovali članovi Odbora: Jasmina Obradović, Zoran Antić, Milan Kovačević, Miodrag Nikolić, Žarko Bogatinović, Milija Miletić, Goran Ćirić, Jovan Marković, Milan Korać, Velimir Stanojević, Dušan Petrović, Arpad Fremond, Sabina Dazdarević kao i Vladan Milošević i Dragan Jovanović, zamenici članova Odbora.

Sednici nisu prisustvovali članovi Odbora: Saša Maksimović i Veroljub Matić.

Većinom glasova usvojen je sledeći

 Dnevni red:

1. Donošenje odluke o obrazovanju Pododbora za praćenje sanacije štete usled poplava koje su pogodile sela, poljoprivredu, šumarstvo i vodoprivredu;
2. Informacija o obrazovanju Radne grupe za razmatranje predstavki i inicijativa;
3. Razno.

Prva tačka dnevnog reda - **Donošenje odluke o obrazovanju Pododbora za praćenje sanacije štete usled poplava koje su pogodile sela, poljoprivredu, šumarstvo i vodoprivredu**

Članovi Odbora doneli su Odluku o obrazovanju Pododbora za praćenje sanacije štete usled poplava koje su pogodile sela, poljoprivredu, šumarstvo i vodoprivredu. Za članove Pododbora izabrani su: Milan Kovačević, predsednik, Milija Miletić, zamenik, Velimir Stanojević, član, Dušan Petrović, član, Miodrag Nikolić, član.

U diskusiji su učestvovali narodni poslanici Marijan Rističević, Jasmina Obradović, Goran Ćirić i Milija Miletić.

Druga tačka dnevnog reda **- Informacija o obrazovanju Radne grupe za razmatranje predstavki i inicijativa**

Odbor za poljoprivredu, šumarstvo i vodoprivredu je takođe doneo Odluku o obrazovanju Radne grupe za razmatranje predstavki i inicijativa koju će sačinjavati sledeći članovi Odbora: Miodrag Nikolić, predsednik, Jasmina Obradović, zamenik, Velimir Stanojević, član, Arpad Fremond, član, Goran Ćirić, član.

Treća tačka dnevnog reda - **Razno**

 Pod tačkom razno, predsednik Odbora je upoznao članove Odbora sa pismom Veterinarske komore Srbije, a u vezi pomoći veterinarskoj službi Republike Srbije od strane Svetske veterinarske asocijacije (WVA) i Svetskog društva za zaštitu životinja (WSPA) za ublažavanje posledica katastrofalnih poplava u Srbiji.

 Na osnovu člana 56. stav 1, tačka 3 Poslovnika Narodne skupštine („Službeni glasnik RS“, br. 20/12) Odbor je većinom glasova doneo

ZAKLjUČAK

 Predlaže se Veterinarskoj Komori Srbije da sa svetskim veterinarskim službama i asocijacijama uspostavi saradnju u realizaciji ponuđene pomoći ugroženim i poplavljenim područjima na teritoriji Republike Srbije radi zaštite zdravlja ljudi i životinja kao i dobrobiti životinja.

 Predsednik Odbora je predložio da na buduće sednice Odbora za poljoprivredu, šumarstvo i vodoprivredu bude pozvano po pet predstavnika strukovnih poljoprivrednih udruženja, srazmerno regionalnoj orijentaciji, koji bi kao gosti pratili sednice Odbora.

 Narodni poslanik, Milija Miletić je istakao da se posledice katastrofalnih poplava moraju što pre sanirati. Potrebno je primeniti iskustva koja imamo u sanaciji od poplava, a dobar primer za to je nasenje Jaša Tomić, koje je bilo poplavljeno 2005. godine.

 Na kraju sednice, predsednik Odbora je obavestio članove da će u subotu, 24. maja biti organizovan dobrovoljni obilazak područja pogođenih katastrofalnim poplavama (opštine Svilajnac, Jagodina, Paraćin, Varvarin, Trstenik i Knić).

 U diskusiji su učestvovali narodni poslanici: Marijan Rističević, Milija Miletić, Miodrag Nikolić, Jasmina Obradović i Dušan Petrović.

Pošto drugih pitanja i predloga nije bilo, sednica je zaključena u 12,35 časova.

 Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

 Veljko Racković Marijan Rističević